Temeljem čl. 26. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19) i članka 50. Statuta Dječjeg vrtića Ogledalce Ernestinovo, Upravno vijeće Dječjeg vrtića Ogledalce Ernestinovo objavljuje

**N A T J E Č A J**

**za prijem u radni odnos za radno mjesto**

1. **Suradnik za dramsko-scensku radionicu -** 1 izvršitelj, m/ž, na određeno, nepuno radno vrijeme, 4 sata tjedno, do 31. 08. 2023. godine, dopunski rad, uz obvezni probni rad od 2 (dva) mjeseca sukladno članku 61. stavku 3. Zakona o radu (NN 93/14, 127/17, 98/19).

Suradnik za dramsko-scensku radionicu prima se na rad u sklopu projekta „Obiteljski sklad kroz produljeni rad DV Ogledalce Ernestinovo“, koji će se financirati iz programa „Nastavak unaprjeđenja usluga za djecu u sustavu ranog i predškolskog odgoja i obrazovanja, UP.02.2.2.16“.

Izabrani kandidat rasporedit će se na radno mjesto po potpisivanju Ugovora o dodjeli bespovratnih sredstava za financiranje projekta od strane Ministarstva rada, mirovinskoga sustava, obitelji i socijalne politike. Planirano trajanje provedbe projekta je najviše 20 mjeseci, od dana sklapanja Ugovora o dodjeli bespovratnih sredstava te se kandidat prima na rad za vrijeme trajanja projekta.

Projekt će se financirati iz Europskog socijalnog fonda, Operativnog programa Učinkoviti ljudski potencijali, 2014. – 2020.

Za prijam u radni odnos kandidati moraju ispunjavati sljedeće uvjete:

* diplomski sveučilišni studij, dodiplomski sveučilišni studij, integrirani preddiplomski i diplomski sveučilišni studij studijski program i smjer hrvatski jezik i književnost/kroatistika/učiteljski studij s pojačanim programom iz nastavnog predmeta hrvatski jezik ili gluma i/ili lutkarstvo te,

-utvrđenu zdravstvenu sposobnost za obavljanje poslova radnog mjesta

-da ispunjava uvjete iz članka 25. Zakona o predškolskom odgoju i obrazovanju

Pored navedenih uvjeta kandidati moraju ispunjavati i opće uvjete za prijem u radni odnos:

1. punoljetnost

2. hrvatsko državljanstvo

3. zdravstvenu sposobnost za obavljanje poslova radnog mjesta –dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.

4. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19).

Kao dokaz o ispunjavanju uvjeta za prijem u radni odnos kandidati moraju, uz prijavu, priložiti sljedeće dokumente:

* životopis,
* presliku osobne iskaznice,
* dokaz o stečenoj stručnoj spremi (diploma ili potvrda o stečenom nazivu)
* dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju (ne starije od 6 mjeseci):
  1. uvjerenje nadležnog suda da se protiv kandidata ne vodi kazneni postupak (čl.25. st.2.),
  2. uvjerenje nadležnog prekršajnog suda da se protiv kandidata ne vodi prekršajni postupak (čl.25. st.4.)
  3. potvrdu nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju
* dokaz o radnom iskustvu: elektronički zapis o radno pravnom statusu iz evidencije HZMO-a, ne stariji od mjesec dana.

Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Preslike dokumenata nije potrebno ovjeravati, uz obvezu predočenja izvornika preslikanih dokumenata na zahtjev.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj, dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave se podnose poručeno poštom ili osobno na adresu Dječji vrtić Ogledalce Ernestinovo, Školska 4, 31215 Ernestinovo u roku od osam (8) dana od dana objave natječaja na mrežnim stranicama Hrvatskog zavoda za zapošljavanje s naznakom– za natječaj.

Nepotpune i nepravovremene prijave neće se razmatrati.

Kandidati koji ispunjavaju formalne uvjete natječaja pozvat će se na testiranje koje će biti objavljeno na oglasnoj ploči vrtića i na web stranici [www.djecjivrticogledalce.hr](http://www.djecjivrticogledalce.hr)

O rezultatima natječaja kandidati će biti obaviješteni u zakonskom roku. Dječji vrtić Ogledalce Ernestinovo zadržava pravo poništiti natječaj.

Dječji vrtić Ogledalce Ernestinovo zadržava pravo poništiti natječaj.

Dječji vrtić Ogledalce Ernestinovo zadržava pravo ne izvršiti izbor kandidata

Dječji vrtić Ogledalce Ernestinovo zadržava pravo ne izvršiti izbor kandidata. Prijavom na natječaj kandidati su izričito suglasni da DJEČJI VRTIĆ OGLEDALCE ERNESTINOVO može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

Natječaj je objavljen na mrežnoj stranici i oglasnoj ploči Dječjeg vrtića Ogledalce Ernestinovo, mrežnoj stranici Dječjeg vrtića Ernestinovo i Hrvatskom zavodu za zapošljavanje.

UPRAVNO VIJEĆE DV OGLEDALCE

KLASA: 112-03/22-01/8

URBROJ:2158-109-02-22-01

Ernestinovo, 14. listopada 2022.g.